
PRAKALBA. 


(Lietuviškai laidai). 

Sis memorialas, prancūzų ir anglų kalbomis, tapo 
Įduotas viso pasaulio tautų atstovams Londone, Liepos 
26—29 d., 1911 m. 

Atsižvelgiant į tai, jog šio memorialo turinys gali būti 
Įdomus nevien svetimtaučiams, bet ir patiems lietuviams, 
pasiryžau išversti jį ir apskelbti lietuvių kalboje. 

Lietuviškosios laidos tikslų skaitysiu atsiektu, jei šis 
raštelis išskels skaitytojų širdyse bent mažų kibirkštėlę 
Tėvynės meilės, jei paragys kelintų prie švento Tėvynės 
dirvoje darbo, jei suteiks jisai Lietuvos vaikams didesnį 
įsitikėjimų į musų Tėvynės ateitį. 

J. Gabrys. 

Paryžiuje 
23, IX, 1911 m. 



ĮŽANGA. 


Valandoj, kuomet iš visų pasaulio kampų, žmonijos 
atstovai renkasi Londonan, idant patvirtinti Tautų vie¬ 
nybę, neveizint į jų paviršutinį yvairumų, yra svarbu, kad 
visi nariai didelės šeimynos, kuriai vardas yra žmonija, 
butų atstovaujami šiame pasaulio seime. 

Didžiomsioms tautoms priguli pirmasai balsas. Jos 
mums primins savo kilimų, savo išsiplėtojimą. Jų galvas 
puošia garbės vainikas, verčiųs jas gerbti. Be jų bus 
įdomu, be abejonės išklausyti balsų ir jų jaunesniųjų (ma¬ 
žesniųjų) seserų. Męs turime Europoj nemaža tautų, ku¬ 
rios kardo jiega, tapo galingesniųjų kaimynų, paglemžtos. 
Jų vardui tarytum, kaipo aidui, likta yra įį-įpykti laikui 
slenkant. Pergalėtojai, suplėšę (sunaikinę) jų įstatymus, 
stengiasi panaikinti ir jų kalbų nuo bočių paveldėtų. 

Lai būna leista šioms tautoms šiandien stoti jųsų aky- 
vaizdoj. Jus čia neišgirsite iš jų lūpų keisto šauksmo. 
Jos jiuns pasakys tiktai, kad jos dar gyvos... Jos žino, 
kad jų kilmė yra garbinga ir jos suvisu nenori to užmiršti. 
Jos nori išlaikyti kalbų, kurios jie išmoko nuo savo moti¬ 
nų, kurioje jas užliūliavo. 

Tiek to, jos lenksis prieš įstatymus, ne jų bočių ra¬ 
šytus. bet užtai lai būna gerbiama tai, kas yra neatimama 
jįj prigimties dalimi. Tas, kas jas daro skirtingomis nuo 
kitų tautų ir ko niekas niekuomet negalės sunaikinti. 

Šių pastarųjų tautų tarpe Lietuva yra viena žymiau¬ 
sių. Jos ribos sunaikintos, ji dabar tėra, dalimi dviejų 
galingų valstijų, Rusijos ir Vokietijos. Ji apreiškia šiuo- 
mi, kad ji yra gyva. Žvilgterėję į jos kilimų ir praeitį 
pamatysime, jog ji turi tokius privalumus, kurių nesunai- 
kys nei politika, nei laikas. 

Skeveldros kaidaise galingos tautos. 

Lietuviai skaitliuje arti 3 milijonų gyvena redybose: Vilniau*;, 
Kauno, Gardino, Suvalkų Rusų valstijos ir keliuos apskričiuos Ryt¬ 
prūsių. Suvienytose Valstijose Amerikoj yra arti milijono lietuvių 
išeivių. 

Prie lietuvių tautos, iš etnografiško atžvilgio, priguli latviai, 
skaitlingi arti 2 milijonų, gyveną Kurliandijoj ir Livonijoj (Rusų 
valstijoj). 

Lietuviai su savo broliais Latviais ir Prūsais buvo užėmę kadaise 
visą Baltijos juros pakraštį nuo Vyslos iki Dauguvai, jie davė net 
vardą Baltijos jūrai (nuo žod. baltas). Jie buvo apgyvenę didelį 
žemės plotą, kuris buvo toli įsikišęs į rytų Europą, — tą liudija dau¬ 
gybė vietų nešiojančių po šiai dienai lietuviškus vardus. XIII amž. 
vieni Lietuviai teliko neprigulmingi. Po ilgai kruvinai kovai Prusai 
tapo kryžeivių pavergti, likusieji susimaišė su pergalėtojais ir ilgai¬ 
niui pametė savo tautos žymę, taip jog pradžioj XVII amž. nebebuvo 
galima rasti nei pėdsako senovės Parusiu, nuo to laiko kryžeiviais 
lapę svietiška valstija pasisavino nuo Prūsų vardą. 

Latviai, nors kardininkų nuvergti, išlaikė tačiaus savo kalbą, 
būdą ir papročius. 

Lietuvių tauta kadaise buvo daug skaitlingesnė negu šiandien. 
Dar gale XIV amž. buvo suskaityta vien 5 mil. lietuvių priėmusių 
krikštą. 

Lietuvių tautos sumenkėjimas, tegali būti išaiškintas ištautėjimu 
į Slavus (Lenkus ir Rusus) ir į Vokiečius. 

Tautiškas atgimimas, kuris apsireiškė Lietuvoj gale XIX amž. 
žymiai išsiplėtojo ir sulaikė Lietuvių ištautėjimą ir šiandien Lietuvių 
skaitlius auga vis didyn. 

Lietuvių tauta buvo ilgai priskaitoma prie Slavų, bet ta nuomo- 


/ 

nė yra klaidinga.Antropologija mums parodo jog Lietuviai nėra Slavu 
šeimynos dalimi. 

Lietuviai su broliais Latviais yra skirtini nuo kitų. tautų, kurie 
pagal Elisee Rečius (la Geographie Universelle) susideda iš žmonių 
labai sumanių, turinčių galingą vaidentuvę ir linkusių prie poezijos 
ir sulyg Kanto garsaus Vokiečių filozofo, kuris įžangoj prie Lietuvių 
gramatikos, Milkės sutaisytos 1800 met. Karaliaučiuje tvirtina, jog 
Lietuvių tauta susideda iš žmonių teisių galingų pajautimų savo as¬ 
meniškos vertės. 

n. 

Antropologiškasis Lietuvių ir Latvių typas. 

Tyrinėjimai žymių antropologų: M. M. Brennshon (Dorpat, 1883 
ra.) \Voeber, (Dorpat, 1883 m.), J. Taliko Grinewicz (Krakowa, 1893. 
Daryti yvairiose Lietuvos vietose davė sekančias žymias Lietuvių tau¬ 
tos. 

Abelnai Lietuviai yra vidutinio ūgio, vienok didysis ilgis virš 1 
metro 69 can. viešpatauja ten kur Leituvių veislė yra grynesnė nuo 
Slavų priemaišos. Taipo jau ir odos spalva yra baltesnė ten, kur 
Lietuvių veislė yra grynesnė. Šviesaplaukių Lietuvių veislės tarpe 
yra 74% pas Latvius, 80% pas Lietuvius ir daugiau, 87% pas Žemai¬ 
čius. Mėlinakių skaitlius Lietuvių tarpe yra toj pačioj proporcijoj. 

Geltonplaukių ir mėlinakių skaitlius pas Lietuvius yra 60%, 
pas Latvius 63,8%, pas Žemaičius 71,2%; juodbruvių gi skaitlius yra 
labai nedidelis. 

Pagal odos spalvą didžiuma priguli prie maišyto typo; 66% pas 
Latvius, 62,8% pas Lietuvius ir 25% pas Žemaičius. Tarp šių pasta¬ 
rųjų grynai baltojo typo yra daugiau negu % dalis (33,8%), pas Lie¬ 
tuvius *4, o pas Latvius %. Veidas pas Lietuvius tankiausiai pailgas. 
Su lyg galvos išvaizdos Lietuviai gali būt greičiau priskaityti prie 
trumpagalvių (72%) negu ii pagalvių. 

Toksai yra antropologiškas Lietuvių typas, kuris skiriasi nuo 
Slavų ir Vokiečių typo. 

III. 

Lietuvių kalba ir jos svarba kalbotyrai ir istorijai. 

Lietuvių kalba priguli prie indo-europeiškos grupos ir yra arti¬ 
miausia sanskritiškai. 

Ji yra daug artimesnė indo-euorpeiškų kalbų šaknei negu Slavų, 
Lotinų arba Vokiečių kalbos ; panašumas tarp Lietuvių kalbos ir 
Sanskritų yra toksai, kad Lietuvių valstietis gali suprasti ištisus sa¬ 
kinius mokslinčių, sustatytus Sanskritų kalboje. 

Lietuvių kalba yra senesnė už Graikų, Lotinų, Kietų ir Vokiečių. 
Tarp Lietuvių ir Lotinų ir Graikų kalbų yra tiek jau panašumo, kiek 
ir tarp Sanskrito. Męs randame ištisus sakinius, kurie turėdami tą 
pačią prasmę, tur nepaprastą garsų panašumą, Pavyzdin: 

Virai, traukite jungan (Lietuv.). 

Viri trahite jugum (Lotiniškai). 

Dzievs*) (Dievs) davė dantis, duos duonos (Lietuv.). 

Dzeus doe odontas, dosei sitos (Graikiškai). 

Nėra jokios abejonės, kad Lietuvių kalba yra seniausia tarp visų 
gyvųjų kalbų. 

Ši kalba turėdama didelį mokslišką svarbumą, yra viena gra¬ 
žiausių kalbų. Šia ką apie tai rašo garsus Prancūzų geografas Ellisee 
Rečius: “tarp visų Europos kalbų Lietuvių kalba neturėdama stambių 
žodžių, turi daug meilinančių ir smulkinančių, ji turi jų daugiau, negu 
Ispanų, Italų ir Rusų kalbos, ji gali padauginti jų skaitlių 
iki begalėnybei nuo veiksmažodžių ir priveiksmių kaip ir nuo 
būdvardžių ir nuo daigtavardžių. Jeigut vertė tautos visos žmonijos 
tarpe butų pripažįstama pagal jos kalbos gražumą, tai Lietuvių tautai 
prigulėtų pirmoji eilė Europos gyventojų tarpe“. 

Tokia tai yra nuomonė geniališko Francuziško geographo apie 
Lietuvių kalbą. 


*) D zuku tarmėj. 

įtssti 

M MAŽVYDO I 

IV. 

Trumpa Lietuviu istorijos peržvalga. 

Lietuvių istorija dar nelabai gerai apdirbta, XIII amž. randame 
iš visų Lietuvių genčių vienus Lietuvius tikroj prasmėj Augštaičius ir 
Žemaičius neprigulmingais; jie tai ir padarė garsingą istoriją. 

Lietuviai, suspausti iš vienos pusės Slavų, iš kitos Vokiečių, ne¬ 
galėdami kovoje su savo kaimynais atsiremti ant gamtos ribų, pasta¬ 
tyti tarp dviejų civilizacijų Rytų ir Vakarų, tarp įtekmės krikščio¬ 
niškosios bažnyčios Graikų (Bizantijos) ir Rymo. Lietuviai mokėjo 
nevien išlaikyti savo neprigulmybę, bet dagi išskleidė savo valstiją 
nuo Baltijos iki Juodųjų jūrų. Lietuviai iki XIII amž. gyveno atski¬ 
romis šeimynomis — gentėmis. Reikalingumas ginti nuo Vokiečių 
(Kryžeivių ir Kardininkų) savo neprigulmybę ir tikybą privertė juos 
pradžioj XIII amž., susivienyti iš pradžių aplink tūlą vadų skaitlių, 
pagaliaus aplink vienintelį vadą. Rimgandas pripažįstamas paprastai 
pirmuoju didžiuoju Lietuvos kunigaikščiu, kuris keletą kartų perga¬ 
lėjęs Totorius sulaikė jų žygį Vakarų Europon ir paskui nuveikęs 
Rusus, nusilpnintus Totorių užpuldinėjimais, išskleidė Lietuvos ribas 
iki Polockui ir Vitebskui. 

Pagaliaus Mindaugis visomis jiegomis stengiasi suvienyti visus 
Lietuvius po savo valdžia, jisai turėjo kovoti daug; jam atsiėjo mal¬ 
šinti savo brolvaikius, kurie stengės atsiskirti nuo Lietuvos, jis taipo- 
jau pasekmingai kariavo su Kryžeiviais ir Kardininkais. Idant su¬ 
stabdyti pastarųjų užpuldinėjimus ant Lietuvos priėmė jisai krikštą 
1252 m. Bet nesiliaujant Kryžeiviams užpuldinėti Lietuvą, sukėlė ji¬ 
sai prieš Kryžeivius bei Kardininkus visus Lietuvius 1260 m. ir per¬ 
galėjo juos 1261 m. Mindaugis tapo nužudytas 1263 m. nesuspėjęs už¬ 
baigti savo milžinišką darbą — galutiną Lietuvos suvienijimą. Po jo 
mirčiai kilo Lietuvoje vaidai tarp Mindaugio sunaus ir jo tėvo užmu¬ 
šėjų. Pertai Lietuvoj pakilo didelė suirutė, kuri tęsėsi 20 metų. 

Vitėnas padarė tvarką Lietuvoje. Jis tankiai žygiavo į Lenkiją. 
Jo įpėdinis Gediminas buvo tikru Lietuvos galybės įsteigėju. Jis 
daugel kartų pergalėjęs Rusus užėmė Volynių ir Kijevo kunigaikš¬ 
tystę. 

Tuo metu Lietuva buvo jau atsiekusi didelę galybę, jai turi būt 
pripažintas didelis nuopelnas prieš Vakarų Europą. Lietuva, kaipo 
siena sulaikė Mongolų vilnis, kurios, stengdamos užlieti Vakarų Eu¬ 
ropą, būtų sunaikinusios Europos civilizaciją pačiam jos lopšyje, jei 
Lietuviai nebūtų atrėmę Totorius. Tame yra didelis Lietuvių isto- 
»iškas nuopelnas. 

Gediminas, labai gerai suprasdamas jog Lietuva negali pasilikti 
atskirta nuo kitų valstijų, užmezgė ryšius su kitom Europos tautoms, 
stengės partraukti Lietuvon iš kitų šalių amatninkus, pirklius suteik¬ 
damas jiems yvairius palengvinimus. Jisai pradėjo tarybas su Popie¬ 
žium, idant įvesti galutinai Lietuvoje krikščionišką tikybą, bet Vokie¬ 
čiai (Kryžeiviai bei Kardininkai) patyrę apie tai pasistengė suardyti 
tarybas, nes bijojo, jog tapus Lietuviams krikščionimis, neteks prie¬ 
žasties Lietuvą užpuldinėti. Negalėdamas įvesti visoj Lietuvoj krikš¬ 
čionybės, suteikė tačiaus Gediminas leidimą Franciškonams ir Domi¬ 
ninkonams statyti bažnyčias ir skelbti krikščionių tikybą Lietuvoje. 

Gediminui mirus tūlą laiką buvo Lietuvoj suirutė, kol Algirdas 
ir Keistutis nepaėmė valdžios į savo rankas. Jų viešpatavimas yra 
pilnas kovų su Kryžeiviais, Lenkais, Totoriais ir Rusais. Algirdas 
daugelį kartų pergalėjęs pastaruosius, tris kartus pasiekė Maskvą, 
buvo pasiekęs net Krimą. Jisai išplėtojo Lietuvos rybas nuo Baltijos 
iki Juodųjų jūrų, nuo Bugo iki Dunojui. 

Ja gaila, Algirdo sūnūs, apsivesdamas su Lenkų karalaite Jadviga, 
suvienijo Lietuvą su Lenkija ir galutinai įvedė krikščionišką tikybą 
Lietuvoje. Reikia pastebėti, jog Jagailos apsivedimas, Lietuvos 
krikštas ir dviejų šalių suvienijimas nėra dar ženklu galo Lietuvių 
tautos, kaip tai tvirtina tūli Lenkų istorikai, Jagaila priverstas buvo 
pavesti Lietuvos sostą savo brolėnui Vytautui, sunui Keistučio, didvy¬ 
rio kovose su Kryžeiviais, Jagailos nužudyto. Vytautas visomis savo 
jiegomis sergėjo neprigulmybę Lietuvos, kuri būdama tris syk didesnė 
už Lenkiją, negalėjo tapti Lenkų provincija, kaip tai tvirtina tūli is¬ 
torikai. 

Tštiesų, Didž. Lietuvos kunigaikštija valandoj susivienijimo su 
Lenkija 1386 m. susidėjo iš: 1) Lietuvos tikroj prasmėj, tai yra Ne- 
- muno ir Vilijos paupių ir sostine Vilnium. 

2) Žemaitijos. 

3) Balt gūdi jos, t. y. Polocko, Vitebsko ir Smolensko kunigaikš¬ 
tijų. 

4) Juodgudijos, su miestais Kievu, senobės Rusų sostine, Černi¬ 
govu ir Perejaslava. 

5) Volynija ir Podolija su miestais Lietuviškąją Brasta, Lucku 
ir Chersoniu. 

Taigi Lietuva tuo metu buvo viena didžiausių valstijų Europoje. 
Nuo Žemaitijos miškų iki Pietinės Rusijos tyrų, ji tęsėsi nuo vienos 
juros iki kitai. Bet šiai didelei valstijai stigo tautiškos vienybės. 
Lietuvių, tikroj prasmėje valstijoj buvo mažiau negu Rusų. Stokavo 
vienybės tikyboj: šiaurinėj ir vidurinėj Lietuvos dalyj viešpatavo dar 
stabmeldybė, vakarinėj katalikybė, rytuose ir pietuose — ortodoksi¬ 
ja (pravoslavija). Lietuvių valstija pastatyta ant pergalės pamatų, 
negalėjo būti tvirta. 

Paprastas istorijos bėgis tapo pertrauktas — Jagailos apsivedimu 
ir valstijos susivienijimu. Jis pats tapęs kataliku stengės išplatinti 
katalikybę visoj savo valstijoj. Nauja pakraipa liko net ir tuomet, 
kad Jagaila priverstas išsirinkti Lenkijos ar Lietuvos vainiką, turėjo 
pavesti paskutinį savo brolėnui Vytautui; Vytautas talkoje su Len¬ 
kais prirengė didelį karą prieš Kryžeivius, kuris užsibaigė pilna Lie¬ 
tuvių pergale ties Grunvaldu 1410 m. Lietuva ten laimėjo Žemaitijos 
paliuosavimą nuo Kryžeivių jungo. 

Vytautas norėjo padaryti iš didžiosios Lietuvos kunigaikštijos 
karaliją visame lygią Lenkijai, idant tuomi ji būtų liuosa nuo lenkų 
įtekmės, bet Lenkų pavydas*) neleido įvykdinti šį sumanymą. Jam 
mirus 1430 m. jo įpėdiniai saugojo Lietuvos neprigulmybę nuo Lenkų 
pasikėsinimų. 

Lietuva iki viduriui XVI amž. buvo suvienyta silpnu dinastiškos 
unijos ryšiu. Gale XVI amž. Lenkai matydami užgęstant Lietuvių 
dinastiją ant Lenkijos ir Lietuvos sosto, bijodama, kad Lietuva ne- 


*) Lenkai su ginklais rankoje, užpuolė ant imperatoriaus Zig¬ 
manto pasiuntinių, ir atėmė karališką vainiką, kurį jie vežė Vytautui 
1430 m. 

atsiskirtų nuo Lenkijos, stengės suvienyti abi valstiji politiškos unijos 
ryšiu, kas ir įvyko Liubline 1569 m. 

Bajorija abiejų valstijų sulygo tenai, jog vainiką Lenkų karali¬ 
jos ir Lietuvos kunig. dėvės viena ir ta pati ypata, bet Lietuva ir 
Lenkija kiekviena skyrium turės savus įstatytmus, savo kariumenę, 
savo augštuosius valdininkus, žymininkus, atmonus ir kitus. Pietinės 
Rusų kunigaikštystės, užkariautos Lietuvių kardu, tapo nuo Lietuvos 
atplėštos ir privienytos prie Lenkijos. Šių didžiųjų suvienytų valsti¬ 
jų santikiai tuo metu buvo panašus į Austrijos ir Vengrijos šiandie¬ 
ninius santikius. 

Nors Lietuva liko politiškai neprigulminga nuo Lenkijos, bet 
Liublino unija plačiai atidarė Lietuvos duris Lenkams ir Lietuvos 
polionizacija tapo neišvengiama. Dar paskutiniems kunigaikščiams 
viešpataujant Lietuvoje lenkybė pradėjo žymiai platinties Vilniuje 
pradžioj XVII amž. Lietuvos didžiūnai, kaip Radvilai, Čiortaryskiai 
ir kiti buvo jau sulenkėję. Ant laimės žemesnieji luomai užlaikė sa¬ 
vo tautybę, valstiečiai ir dalis Žemaičių bajorijos buvo menkai už¬ 
gauti lenkybės. 

Lenkų ir Lietuvių valstija buvo tai valstijų federacija be cen- 
trališkos valdžios, turėdama vieninteliu bendru organu karalių, su¬ 
varžytą seimais, didžiūnų sauvale ir konfederacijomis, kurias darė 
viena ar kita provincija. Šitas susivienijimas atnešė abiem valstijom 
daugiau blogo negu gero. Anarchija, betvarkė, kuri viešpatavo 
Lenkijoj užkrėtė ir Lietuvą, didžiūnai rūpinosi, tiktai kaip išnaudoti 
liaudį ir susilpninti karaliaus valdžią. Valstiečiai buvo bajorų pris¬ 
pausti. Pravoslavai ir protestantai katalikų persekiojami. Tūli di¬ 
džiūnai kaip Radvilas turėjo savo kariumenę ir būdami tikrais ga¬ 
liūnais nepaisė karalių valdžios. Nėra trečiojo liuomo: žydai, miestų 
gyventojai neturi politiškų tiesų. Valstija neturi organizuotos ar¬ 
mijos. Šalis yra draskoma didžiūnų savitarpinėse kovose, pravosla¬ 
vai ir protestantai jieško globos Rusijoj ir Prūsuos. Lietuva keletą 
kartų bando atsiskirti nuo Lenkijos, bet jai tas nepavyksta. 

Anarchija pasiekė augščiausį laipsnį Augustui viešpataujant 
(1733—1763 m.). Jam numirus partijos kreipėsi prie Katarinos ir 
Marijos Teresos prašydami jų užtarimo. Rusai, Prusai ir Austrijokai 

tuo metu įsikišo į Lietuvos ir Lenkijos reikalus, kurios neturėdamos 
gerai organizuotos kariumenės negalėjo atremti priešų. Fridrikas, 
Prūsų karalius, pirmas padavė mintį pasidalyti Lenkija ir Lietuva. 
Pirmas padalinimas įvyko 1779 m., antras 1792 m. paskutinis ir ga¬ 
lutinas 1795 m. Tokiu būdu didžiausia Lietuvos dalis tapo priskirta 
prie Rusijos, kita mažesnė prie Vokietijos (Prūsų). 

Nuo šio laiko Lietuva sugriauta politiškai, padalinta į kelias gu¬ 
bernijas Vilniaus, Kauno, Grodno, Minsko, Mogilevo, tapo išbraukta 
)š Europos žemlapio. 

Dagi vartojimas Lietuvos vardo, tapo uždraustas ukažu 1840 m. 
ir Lietuvos vardas tapo pakeistas geografišku vardu * 1 Severo za- 
padnyj kraj”*). 

Nuo to laiko persekiojimas surusinimo tikslu Lietuvių tautos 
ėmė eiti vis smarkyn. Žymiausiais persekiojimo žingsniais buvo šie: 
perkėlimas Vilniaus universiteto į Kievą, persekiojimas išpradžių 
Unijotų, pagaliaus Katalikų, panaikinimas Lietuvių statuto ir įvedi¬ 
mas Rusų įstatymų Lietuvoje. Kruvinas numalšinimas revoliucijos 
1831 ir 1863 m. ir ištrėmimas ir konfiskavimas turtų daugybės Lietu¬ 
vos bajorų. Šios visos žiaurenybės krūvoje paimtos mažiau yra pa¬ 
dariusios blogo Lietuvai, negu vienas uždraudimas vartojimo Lie¬ 
tuvių literatūroje lotiniškų raidžių, kurias Lietuviai buvo pasisavinę 
dar XVI amž. po įtekme Vakarų Europos kultūros. Vietoj uždraus¬ 
tųjų raidžių Rusų valdžia bruko savąją graždanką, idant tuomi įgy¬ 
ti didesnę įtekmę ant Lietuvių. 

Bet tauta su pajautimu savo vertės atmetė šią *‘Danajų ’ 1 (vyliu- 
gas) dovaną ir velijo per 40 metų užsiganėdinti knygomis spauzdin- 
tomis Prūsų Lietuvoj ir slapta iš tenai pargabentomis. 

Sunku yra išskaitliuoti visą dorišką nustolį padarytą Lietuvių 
tautai, šituo nedoru uždraudimu, visa tauta tuomi tapo pasmerkta 
merdėti bėgyje antros dalies XIX amž. (1864—1904 m.) be spaudos, 
vyriausio įrankio tautos pakėlimo ir išlavinimo. 


**) Šiaurės — Vakarų kraštas. 




LIETUVOS NACIONALINĖ 

